60 ຄົນ ເສຍຊີວິດ ໃນເຫດ ແກັສຄົວກິນ ລະເບີດ ຢູ່ອິນເດຍ
ສື່ມວນຊົນທ້ອງຖິ່ນ ໃນລັດ Madhya Pradesh ລາຍງານວ່າ ຈຳນວນຜູ້ເສຍຊີວິດ ແມ່ນຄາດວ່າ ຈະເພີ້ມຂຶ້ນ ກາຍ 80 ຄົນ.
ຖັງແກັສເຮັດກິນ ໄດ້ລະເບີດຢູ່ຮ້ານອາຫານແຫ່ງນຶ່ງ ທີ່ເຕັມໄປ ດ້ວຍຜູ້ຄົນ ຢູ່ໃນພາກກາງຂອງປະເທດອິນເດຍໃນວັນເສົາມື້ນີ້ ເຮັດໃຫ້ມີຜູ້ເສຍຊີວິດ ຢ່າງໜ້ອຍ 60 ຄົນແລະບາດເຈັບອີກຈຳ ນວນນຶ່ງ ສື່ມວນຊົນທ້ອງຖິ່ນລາຍງານວ່າຈຳນວນຜູ້ເສຍຊີວິດ ຄາດວ່າຈະເພີ້ມຂຶ້ນກາຍ 80 ຄົນ ຮ້ານອາຫານທີ່ລັດ Madhya Pradesh ທີ່ເຕັມໄປດ້ວຍຜູ້ຄົນ ພາກັນໄປກິນອາຫານເຊົ້າເວລາເຫດລະເບີດຂະໜາດແຮງໄດ້ ເກີດຂຶ້ນ ເຫດລະເບີດດັ່ງກ່າວໄດ້ສ້າງຄວາມເສຍຫາຍໃຫ້ແກ່ຕຶກອາຄານ ທີ່ຕັ້ງຢູ່ໃກ້ຄຽງ ລາຍງານຂ່າວບາງກະແສແຈ້ງວ່າ ໄຟຈາກເຫດລະເບີດ ໄດ້ລາມໄປໄໝ້ດິນລະເບີດທີ່ເກັບ ມ້ຽນໄວ້ໃນບໍລິເວນໃກ້ຄຽງ ຊຶ່ງພາໃຫ້ເກີດເຫດລະເບີດຮ້າຍແຮງຄັ້ງທີສອງຂຶ້ນ ພວກກູ້ໄພ ແລະອາສາສະໝັກກຳລັງຊອກຄົ້ນຫາຜູ້ທີ່ລອດຊີວິດມາໄດ້ຢູ່ຕາມຊາກຫັກພັງ ການລະເບີດຂອງຖັງແກັສເຮັດກິນ ຢູ່ຕາມບ້ານເຮືອນ ແມ່ນມີຂຶ້ນຢູ່ເລື້ອຍໆໃນປະເທດອິນ ເດຍ